**JAMES DURHAM**

*James Durhamnek többször is voltak Mennyei átélései és nyílt látomásai a harmadik Mennyről. Az Úr megosztotta vele azt, hogy minden egyes hívő ember járhat a Mennyben és átélései lehetnek Isten Dicsőségével! Ma már James több száz ember életében látta, hogy Isten elragadta őket a harmadik Mennybe, tanításai hatására. James Durham a Szentírásból bizonyította be, hogy egy hívő ember egyszerre két helyen lehet: a Mennyben és a Földön! James Durham impartálni szeretné számodra a harmadik Mennybe való látogatást, hogy természetfölötti hatalmat és erőt nyerj ahhoz, hogy betöltsd azt a sorsod és célod, melyet Isten neked adott!*

**SID**: Helló, Sid Roth vagyok. Üdvözöllek világomban, ahol a természetfölötti a természetes! El kell, hogy mondjam, Isten jelenléte annyira erőteljes, hogy szó szerint itt remegek Isten jelenlétében! Vendégem gyakran jár a Mennyben, ahol olyan Igékre tanította az Úr, melyek arról szólnak, hogy hogyan lehet eljutni, vagy hozzáférni a Mennyhez Messiásban hívőként úgy, hogy még élsz. Amikor elkezd erről tanítani, Isten tömegestől ragad el embereket a Mennybe.

Vendégem tehát, James Durham, először három éves korában járt a Mennyben. A szülei azonban csupán névlegesen voltak keresztények, tehát semmi ismerete nem lehetett a Mennyről. Mi történt veled három évesen?

***JAMES****: Nos Sid, három évesen egyik éjjel fölemeltettem egy olyan helyre, ami teljesen elképesztő volt számomra. A tökéletes békesség helyén voltam. Olyan egység volt ott, amit a Földön soha nem tapasztaltam. Láttam, ahogy az állatok együtt voltak az emberekkel, és azt éreztem, hogy olyan csodálatos és egyedi minden, hogy csak arra vágytam, hogy ott lehessek. Fogalmam sem volt ekkor arról, hogy mi ez a hely, de nagyon csodálatos volt.*

**SID:** Majd négy évesen. Én nem emlékszem mi volt velem három és négy évesen, de ő négy évesen még nem ismerte a Biblia történeteit. Szülei néha elmentek templomba, de csak ennyi. Mi történt veled négy évesen?

***JAMES:*** *Egy nyílt látomásom volt, és úgy éreztem, mintha egy teljesen más helyszínre lettem volna transzportálva, vagy átszállítva. Ahogy ott álltam, láttam amint az állatok ott mennek el mellettem, fölmennek egy épületszerű helyre kettesével. És amikor a kis állatok jöttek, nagy élmény volt nézni őket, de amikor megjelentek a nagymacskák, az oroszlán, tigris, az nagyon ijesztő volt. Fogalmam sem volt, hogy mit látok, így csak kiáltottam és visítottam egyet és a látomás megszűnt.*

**SID**: Nyilván a Noé bárkáját láthattad, amikor kettesével mentek be oda az állatok. Amikor ezt elmesélted a szüleidnek, lelkesek voltak?

***JAMES****: Igen, de nem jó értelemben. Amikor kiáltottam, felébresztettem a nővérem és emiatt büntetést kaptam. Amikor elmondtam mit láttam, nem hittek nekem és akkor újabb büntetést kaptam azért, mert azt hitték, hogy hazudok.*

**SID:** Majd hat évesen volt egy újabb nyílt látomásod, amikor Biblia táborba, vagy vasárnapi iskolába mentél. Számomra a nyílt látomás olyan, amit egyenesen a szemed előtt látsz. Mit láttál?

***JAMES****: Nos Sid, pont ez történt. A dicsőítés alatt ott ültem a sorban, egy vakációs biblia iskola volt, ami számomra egy új tapasztalat volt. Ahogy ott ültem a templomi padon, a föld, tehát a padló előttem megnyílt és a pokol lángjai csaptak föl a szétnyílt padló alól. Olyan érzés volt, hogy simán bele tudnék csúszni abba a tűzbe és akkor máris a pokolban találnám magam. És bár csupán hat éves voltam, mégis bűnösnek éreztem magam, és ahogy a vakációs biblia iskolában is tanították, azt éreztem, hogy szükségem van Jézusra. Ekkor átadtam a szívem Jézusnak.*

**SID**: Majd felnőttként templomi lelkész, káplán lett, majd a hadseregben szolgált lelkészként. Hány évig is?

***JAMES****: Majdnem 30 évig.*

**SID:** De ami igazán kíváncsivá tesz az a Mennyei látogatások, melyek 2008-ban kezdődtek. Meséld el!

***JAMES****: 2008-ban két dolog is történt egyidőben. Először is, Isten azt helyezte a szívemre, hogy imádkozzam Izráelért minden nap. Így minden nap arccal a földön megtértem a nemzetünk nevében mindabból, amit Izráel ellen elkövettünk és kihirdettem, hogy legyen békesség, „shalom” Jeruzsálemben és Izráelben. Ugyanabban az időben elmentem egy nagy ébredési összejövetel sorozatra, ahonnan egyik éjjel későn hazaérve beestem az ágyba, és ahogy a fejem a párnát érintette, azonnal a Mennyben találtam magam. Egy Mennyei helyen álltam. Néhányan azt mondták, hogy az a trónterem volt, de én nem annyira „teremnek” vagy szobának láttam. Óriási nagy volt. Ahogy ott álltam és Jézus trónját néztem, annyira csodáltam Jézust, hogy szinte megbénított az iránta való csodálat! Ahogy Ránéztem, szeretet áradt ki belőlem és olyan érzés volt, hogy ez az „én Jézusom!” Azt éreztem, hogy egy nagyon erőteljes úton összekapcsolódok Vele! Számomra ez életet megváltoztató átélés volt!*

**SID**: Majd néhány nappal később jött a második. Mi történt?

***JAMES****: Valójában csak kérdeztem az Úrtól, hogy megengedné –e, hogy újra visszakerüljek arra a helyre, ahogy voltam korábban, mert szerettem volna föltenni egy kérdést.*

**SID**: És mi volt az?

***JAMES****: Tudni szerettem volna a Bibliából…*

**SID:** Nekem rengeteg kérdésem van. És neked? Te is szeretnél kérdezni?

***JAMES****: Az Efézus 2:6 azt mondja, hogy „odaültettünk Vele Mennyei helyekre!” Szóval, valójában egy kissé énközpontú kérdést szerettem volna föltenni, méghozzá azt, hogy hol lesz az én helyem a Mennyben.*

**SID**: Ez pontosan az, amit a Szentírás mond! Mi MÁR oda lettünk ültetve mennyei helyekre! Akkor tehát fair dolog ilyet kérdezni! Választ is kaptál?

***JAMES****: Igen, de csak közvetett módon. Szinte majdnem ugyanaz történt, ami előzőleg. Késő éjjel érkeztem haza az ébredési összejövetelről és nagyon fáradt voltam. Ahogy lehajtottam fejem a párnára, elragadtattam a Mennybe épp ugyanoda, ahol korábban is voltam. Ott volt Jézus, és ismét nagy hódolattal voltam iránta. Csak csodáltam, mert Ő csodálatos, Jézus! Majd elkezdtem azon gondolkodni, hogy akartam valamit kérdezni Tőle, de akkor egyszerűen nem jutott eszembe a kérdés.*

**SID**: Álljunk itt meg! Jézus adott neki három megbízatást is, melyet elmond majd, amikor visszajöttünk a szünetről!

**SID**: Beszélgettem James Durhammal a Mennyei látogatásairól. Valami kíváncsivá tett, mivel magam is kaptam olyan próféciákat, hogy van egy ősi ajtó az életemben, mely csak arra vár, hogy kinyíljon. Amikor a Mennybe mentél, láttál egy ősi ajtót. Beszélnél erről? Szeretném ezt megérteni.

***JAMES****: Nos Sid, ez már egy későbbi alkalommal történt, mert többször is voltam a Mennyben. Szóval, amikor fölemeltettem egyik alkalommal, láttam egy ősi boltíves fa ajtót, ami egy elképesztően csodás ajtó volt. Úgy nézett ki, mint egy nagyon, nagyon régi, de erős ajtó. Ami lenyűgözött az volt, hogy az ajtó mindkét oldalán voltak zsanérok, de ajtókilincs nem volt rajta! Emberi gondolat szerint tehát, sehogy nem lehet kinyitni az ajtót, mégis az volt az érzésem, hogy át kell mennem azon az ajtón! Az egyetlen lehetőség az volt, hogy kérjem a Szent Szellem segítségét, hogy megtudjam, hogy kell átmenno azon az ajtón. Majd hirtelen az ajtó csak úgy kinyílt.*

**SID**: Mit láttál meg először, amikor kinyílt az ajtó?

***JAMES****: Amikor körülnéztem, olyan volt, mint egy szoba. De sötét volt a szobában, legalábbis úgy tűnt, mert ahol én álltam, ott sokkal világosabb volt és nem tudtam tisztán, élesen betekinteni a szobába. De a Szent Szellem vezetett, hogy menjek be a szobába. Amint átsétáltam az ajtón, hallottam háromszor is hangosan, ahogy a Szent Szellem kihirdette: „Igazságosság tölgyfája, igazságosság tölgyfája, igazságosság tölgyfája.”*

**SID:** Ez mit jelent?

***JAMES****: Rögtön az Ézsaiás szavai jutottak eszembe, hogy ez a Mindenható Isten titkos helye volt. (Ézs.61:3-ban a magyar fordításban: „igazság fája”)*

**SID**: Amikor a Mindenható Isten titkos helyén voltál, Isten három dologgal kapcsolatban is megbízást adott neked. Mi volt ez a három dolog?

***JAMES****: Nos, az Úr azt mondta nekem, hogy először is azt akarja, hogy írjak egy könyvet, pedig én egyáltalán nem akartam könyvet írni.*

**SID**: Miért nem?

***JAMES****: Mindig azt mondogattam, hogy én soha nem fogok könyvet írni, szóval sok éven át ettem a saját szavaimat…*

**SID**: Ebben biztos vagyok!

***JAMES****: A második dolog az volt, hogy azt mondta: költözzek el. Pedig én nagyon szerettem abban a házban lakni, ahol addig laktam. Az álom házam és az álom irodám volt ott, mégis abban a pillanatban elkezdtem keresgélni, hogy hová költözzek. A harmadik dolog az volt, hogy azt kérte tőlem, beszéljek másoknak is erről a titkos helyről és értük imádkozva a Mennyei átélések impartációját kapják meg rajtam keresztül.*

**SID**: Sok előkészülettel jár, hogy felkészítsd erre az embereket? Mikor tetted ezt másokkal először?

***JAMES****: Nos, azt reméltem, hogy sok instrukciót kapok majd előtte és sok időt tudok szánni a felkészülésre mielőtt ez megtörténik, mert úgy gondoltam, az emberek biztos azt hiszik majd, hogy megőrültem, hogy egyszer csak ilyen dolgokról kezdek el beszélni. Úgyhogy megkérdeztem az Urat: „Mennyi időm van még?” Azt felelte: „E hét vasárnapig van időd!” – ami két nappal később volt.*

**SID**: Nos, tehát megtetted?

***JAMES****: Igen, megtettem.*

**SID:** És mi történt?

***JAMES****: Nos, néhányan elfogadták, sőt, volt, akinek Mennyei átélése is volt, azonban voltak olyan emberek is, akik nagyon erőteljesen elutasítottak és akkor megértettem, hogy ez egy olyan üzenet, ami miatt fogok sok elutasítást kapni. Rögtön világossá vált számomra, hogy amikor Istennek engedelmeskedsz, és olyan dolgokról beszélsz, ami nagyon távol áll attól, ahogy általában az emberek gondolkodnak, akkor igenis elutasításban lesz részed.*

**SID**: Tudjátok azóta már több helyen is tanított erről James és emberek tömegével mennek a Mennybe! Miért van ez? Hallottam teljesen új megtértekről és sok más hívőről, akiket manapság elragad az Úr és Mennyei látogatásaik történnek. Miért történik ilyen sokszor ez manapság?

***JAMES****: Nos Sid, én hiszem, hogy az oka az, hogy rövid az idő! Az 1 János levelében azt olvassuk, „az utolsó órákban élünk”. Hiszem, hogy Isten előkészíti Menyasszonyát és szólít, hív embereket a Mennybe, hogy ott kapjanak instrukciókat, felkészítést, korrigálást, fegyelmezést, vagy bármit, amire szükségük van a felkészüléshez. Azt is hiszem, hogy az utolsó idők nagy aratása előtt állunk, amikor Isten hívja az aratómunkásokat és a Mennybe viszi őket, hogy kiképezze, erővel felruházza és ajándékokkal ellássa őket, hogy mindazokat vigyék az aratásba és megnyerjenek elveszetteket Isten Királysága számára! Vannak többen, akiknek van Mennyei átélésük, akikért imádkozom, de vannak, akiknek nincs. Megkérdeztem az Urat, hogy miért van ez. Azt felelte: „az első ok a kegyelem!” Ugyanis, ha valakit Isten elragad a Mennybe és azt mondja az illetőnek, hogy ezt vagy azt tegye meg és ő mégsem teszi meg, az meg lesz ítélve és Isten nem akarja, hogy ítélet alá kerüljön az ilyen ember, így az Ő kegyelme és irgalma időnként, hogyha még nem történik meg. Ő addig vár, amíg az emberek készekké válnak arra, hogy engedelmeskedjenek Neki. Ez Isten kegyelme!*

**SID**: Miért választott téged arra az Úr, hogy arról beszélj, hogy úgy mehetünk föl és le a Mennybe, mint ahogy az angyalok? Miért pont téged választott erre?

***JAMES****: Szerintem azért, mert abszolút semmi különleges nincs bennem. Amikor velem ez megtörtént, már 30 éve elzárva éltem a hadseregben. Teljesen ismeretlen voltam úgy az Egyházban, Krisztus Testében, mint máshol és az Úr egy ismeretlen embert akart. Épp ezért is van, hogy amikor megosztom az emberekkel azt, hogy jártam a Mennyben, akkor úgy néznek rám, hogyha neki ez lehetséges, akkor nekem is az!*

**SID**: Ezt szeretném ki is hirdetni! Bármi, amit James meg tud tenni, te még inkább meg tudod tenni!

***JAMES****: Ámen!*

**SID**: Mindjárt visszajövünk!

**SID**: James, az egyik Mennyei látogatásod során, Jézus köveket adott neked. Mesélj erről!

***JAMES****: Nos Sid, megkérdezte tőlem, hogy akarom –e ezeket a köveket. Egyszerre egyet. Az első kő akkora volt, mint egy tojás, rubint volt, és ahogy a bal tenyerembe tette, olyan valóságosan éreztem azt, hogy ott van a kezemben, mint ahogy itt és most bármit tapintani tudok. Nagyon izgatott lettem. Azt hittem, miután a Mennyből visszatérek, még mindig ott lesz a kezemben! Azt gondoltam mindenkinek meg tudom majd mutatni ezt a tojás nagyságú rubintot. De egyszer csak elkezdett olvadni a kezemben és szó szerint beleivódott a kezembe és extrém forróságú tűz ment a kezembe! Nagyon fájdalmas volt. Majd megkaptam a következő követ a másik kezembe, és az is beleolvadt a kezembe és szintén tűzként égett benne és az is nagyon fájt. Ez a kő egy olyan szellemi ajándékot adott, ami a gyógyítás ajándéka és az impartáció más emberek életébe. Több, mint két héten át, a nap 24 órájában a hét minden napján tűzben égett mindkét kezem. Az egyetlen megkönnyebbülés akkor volt, amikor hideg víz alá tettem a kezeimet és akkor is csak pillanatokra szűnt az égő érzés. Ahogy kivettem onnan a kezeimet, ismét tűzben égett mindkét kezem. Azonnal fölfedeztem, hogy a feleségem pont ugyanezt kezdte el érezni. Innen is tudom, hogy amit Isten nekem adott, az másnak is átadható, más is ugyanúgy megkaphatja! Azt is hiszem, hogy itt ma este is többen érezni fogják Isten tüzét a kezükben, érezni fogják Isten erejét, mely mozdul és cselekszik bennük, gyógyítási kenetet fog hozni és annak kenetét, hogy Isten szeretetét ki tudjuk fejezni az emberek felé!*

**SID**: Mesélj két vagy három olyan emberről, akik hallottak téged beszélni és azalatt meggyógyultak.

***JAMES****: Az egyik legdrámaiabb az volt, amikor egy Chicagói gyülekezetben prédikáltam és volt egy nő, akinek három helyen is el volt törve a nyaka, és szó szerint transzba került. A nyaka merev volt, nem tudta mozgatni és óriási fájdalmakat élt át. Azonban, abban a transzban Isten dicsősége leszállt rá és Isten teljesen helyreállította a nyakát, a nyakcsigolyákat. Nem sokkal azután, egy másik helyen konferenciát tartottam, ahol megosztottam ezt a bizonyságot és Isten dicsősége leszállt. Az Úr jelenléte szállt rá egyik asszonyra, aki szinte hajszál híján ugyanabban a problémában volt és anélkül, hogy bárki imádkozott volna, teljesen helyreállt a nyaka Isten jelenlétében, a dicsőség atmoszférájában! Hiszem, hogy ez a dicsőség, és jelenlét most is itt van velünk ma este, és mindazokkal is lesz, akik csak nézik, vagy hallgatják ezt a műsort! Isten felszabadítja ugyanezt a kenetet rájuk is!*

**SID**: James, el kell mondanom neked, hogy minek voltam tanúja a műsorunk elkezdése előtt. Ahogy odasétáltam Jameshez, szemeim a kezeire vetődtek. Azt hittem megsérültek, mert annyira vörösek voltak, hogy azt gondoltam csupa seb az egész. Értitek, amit mondok? Annyira nyilvánvaló volt, hogy azt kérdeztem tőle: „Mi folyik itt?” És mi mindnyájan, hiszen nem csak én egyedül láttam ezt, a saját szemeinkkel láttuk, hogy azok a vérvörös kezek, melyek szinte égtek, egy pillanat alatt eltűnt róluk a tűz és újra normál színűek lettek. Hanyag lennék Isten előtt, ha nem kérnélek meg arra, hogy most azonnal imádkozz mindazért, amiért Isten akarja, hogy imádkozz!

***JAMES****: Sid, azt szeretném most mondani, hogy újra és újra azt tapasztalom, hogy angyalok vannak itt közöttünk, akiket Istennek ez a jelenléte vonz ide, ami itt van most. Már délután elkezdtek ide beözönleni, és még mindig csak jönnek és jönnek. És most megérintenek embereket, most ebben a pillanatban és hiszem azt is, hogy minden nézőnk otthonába is mennek most! Ezek az angyalok az Atyához vonzzák az embereket, közelebb viszik őket az Atyához! Hiszem, hogy ma este van egy felemeltetés az Atyához. És amikor azok az angyalok elkezdenek megnyilvánulni, gyógyító angyalok is jönnek. Hiszem, hogy az egész terem tele van most gyógyító angyalokkal. Az Úr azt mondja most, hogy imádkozzunk értetek és szabadítsuk fel most számotokra az Atya szeretetét. Felszabadítjuk azt a kenetet, ami által érezni fogjátok Isten Atyai szeretetének természetfölötti áradását! És amikor jönnek a szentség angyalai, felszabadítjuk őket, hogy érintsenek meg téged, emeljenek föl és vigyenek közel a Mennyei Apukádhoz! Amint azok a gyógyító angyalok elkezdenek megnyilvánulni, felszabadítjuk őket a gyógyítás szolgálatára! Hallom, hogy sokan meggyógyulnak most! Többen nagyon erős, krónikus fejfájásból! Meggyógyultál most Isten ereje által, melyet ezek az angyalok hoztak el. Az Úr azt mondta, hogy felső légúti gyulladásból gyógyít most valakit. Ha neked felső légúti gyulladásod van, hagyd, hogy ez a gyógyító angyal megérintsen most téged! Felszabadítjuk Isten erejét, mialatt a dicsőség manifesztálódik és erőteljesen megjelenik itt, és az otthonokban, ahonnan néznek most bennünket. Gyógyítás folyik most a gyomor területén. Fogadd el, ha bármilyen gyomor, vagy bélpanaszod van! Krónikus betegségeket is gyógyít most az Úr a gyógyító angyalokkal. Jönnek most hozzád! Ebben a pillanatban, Yeshua HaMashiach nevében, felszabadítjuk ezt a gyógyító kenetet, a szentség kenetét és kérünk téged, hogy küldd az angyalaidat, hogy adják oda az embereknek, amire elküldted őket. Elfogadjuk, és elhisszük ezeket a Yeshua HaMashiach hatalmas nevében. Ámen és Ámen.*

**SID**: Tudjátok, amikor James a Mennybe megy, Isten bizonyos útmutatásokat ad neki, hogy azokat tanítsa. Az egyik ilyen Mennyei látogatásod alkalmával a Dicsőség „Kabod” tehát súllyal bíró megjelenéséről beszélt neked. Arról, hogy Istennek ez a jelenléte mennyire csodálatos. Arra is tanított az Úr, hogy hét szintje van a „Kabod Dicsőségnek”. Elmondanád a legmagasabb szintet, azok közül, amikről tanított téged?

***JAMES****: A legmagasabb szint az „Egység Dicsősége”. Hiszem, hogy épp ezt láthatjuk az Efézus 2:6-ban, hogy együtt ültettünk Vele Mennyei helyekre. De ha kicsit tovább olvassuk a 13-astól a 18-as versekig, Isten lerontotta a közbevetett választófalat, mely elválasztotta a zsidókat a nem zsidó hívőktől, és egy új emberré tette, mely előlép. Ez az egy új emberi teremtés ebből az egységből fog előállni. A fejezet végéig azt olvassuk, hogy ebben az újban, Jézus egységében, a Szent Szellem belépést ad nekünk a Mennybe és szó szerint Isten családjának részeseivé tesz bennünket. Mi részesei vagyunk Isten háza népének! Van egy széked a Mennyben, és itt az idő, hogy beleülj abba a székbe és meglátogasd az Atyát, és meglátogasd Jézust a Mennyben!*

**SID**: Az idő rövidsége miatt mondd el még gyorsan, hogy mi történik majd, amikor a zsidók és pogányok egységre kerülnek? Amikor Jézus azt mondta: „Ti is megteszitek majd mindazt, amit én, sőt még nagyobbakat is azoknál!” Ez volt az, amiről beszélt neked?

***JAMES****: Sid, én hiszem, hogy ez az Igevers éppen erről beszél! Azt is megmutatta nekem az Úr, hogy ahogy Jézus úgy élt a földön, hogy képes volt meglátni, amit az Atya tesz és képes volt meghallani, amit az Atya mond, szó szerint Jézus a földön való életében megtapasztalta a Mennyet a Földön! És azt mondta, hogy mi mindnyájan megtapasztalhatjuk ugyanezt! Te és én átélhetjük ezt! Egyszerre élhetünk a Mennyben és a Földön egyidőben!*

**SID**: Az első lépés azonban ahhoz, hogy megtapasztald a Mennyet a Földön az, hogy Úrrá és Messiássá teszed az életedben Jézus Krisztust! Nincs szükséged az én szavaimra ehhez, egyszerűen békülj ki Istennel most!

***JAMES****: Ámen!*